NYT: Trump va fi protejat de Secret Service și dacă ajunge în închisoare. Oficialii din servicii au discutat despre acest scenariu
Serviciul Secret al SUA se ocupă de protecția președintelui, fie că se află în Biroul Oval sau vizitează o zonă de război. Dar este posibil ca un fost președinte să fie protejat de agenți în închisoare, se întreabă jurnaliștii de la NYT, și cum va fi pusă în practică această situație bizară și unică în istoria SUA? Perspectiva este fără precedent, însă agenția care este obligată prin lege să-l protejeze non-stop pe fostul președinte se pregătește într-o oarecare măsură pentru posibilitatea ca Donald Trump să fie trimis după gratii în procesul care se judecă la Tribunalul din Manhattan.